Žalgiriai (Pilkalnis)

ŽalgiriaiPilkalnio apskrities gyvenvietės, Mažosios Lietuvos enciklopedija. Nuoroda tikrinta 2021-08-30. () arba Griunvaldė (Grünwalde) – buvęs kaimas ir seniūnija Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 14 km į šiaurės vakarus nuo Pilkalnio, 19 km į pietvakarius nuo Lazdynų.

 Istorija 
dešinėje|miniatiūra|260px|Žalgirių kaimo bendruomenė 1935 m.

Įkurti valstybinio miško žemėse XVIII a. antroje pusėje.Erwin Spehr, Aus der Geschichte des Kreises Schloßberg (Pillkallen), (vok.). Nuoroda tikrinta 2021-09-04. 1821 m. Žalgiriai buvo laisvųjų valstiečių kaimas su 21 gyventoju,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 2 (G – Ko), p. 94. Kümmel, Halle, 1821 (vok.) 1854 m. Žalgiriuose buvo 2 gyvenamieji pastatai ir 25 gyventojai. Eduard Messow, Topographisch-statistisches Handbuch des Preussischen Staats, T. 1 (A – K), p. 266. Baensch, Magdeburgas, 1854 (vok.) Iki 1818 m. priklausė Įsruties apskrities Leskaminio domenų valsčiui, 1818–1945 m. – Pilkalnio apskričiai. 1857 m. iš Žalgirių kaimo, Griunkrugo smuklės ir Noizorgės dvarelio sudaryta Žalgirių kaimo bendruomenė, kuri 1874 m. priskirta naujai įsteigtam Baltrušėlių valsčiui.Amtsbezirk Grüneichen, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2021-09-04. Kaimo tikintieji iki 1853 m. priklausė Kusų, vėliau – Rautenberkio evangelikų liuteronų parapijai. XIX a. pab. kaime buvo vėjo malūnas.

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

 Gyventojai 

 Griunkrugas ir Noizorgė 

Kaimo rytinėje dalyje prie Pilkalnio–Ragainės plento, netoli Akmenio upelio, buvo išsidėstęs Griunkrugas (Grünkrug, anksčiau Grüner Krug, Grüne Krug – 'Žalioji Smuklė')Dietrich Lange, Geographisches Ortsregister Ostpreußen (2005): Grünkrug (vok.). Nuoroda tikrinta 2021-09-04. – kaimo dalis, kurioje gyveno dauguma Žalgirių gyventojų (61 gyventojas 1905 m.). 1785 m. Griunkruge buvo karališkoji smuklė su 3 ugniakurais (gyvenamaisiais pastatais),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 42. Karaliaučius ir Leipcigas, 1785 (vok.). 1821 m. – vienas gyvenamasis pastatas su 28 gyventojais,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 2 (G – Ko), p. 93. Kümmel, Halle, 1821 (vok.) 1854 m. – smuklė su 2 gyvenamaisiais pastatais ir 9 gyventojais. Eduard Messow, Topographisch-statistisches Handbuch des Preussischen Staats, T. 1 (A – K), p. 266. Baensch, Magdeburgas, 1854 (vok.) XX a. pr. Griunkrugas vadinamas dvaru.Grünwalde, 4, Meyers Gazetteer (vok.). Nuoroda tikrinta 2021-09-04. Prie Griunkrugo buvo dvi Pirmajame pasauliniame kare žuvusių karių kapinaitės.

Į vakarus nuo Griunkrugo senesniuose žemėlapiuose žymimas Noizorgės (Neusorge) dvarelis, kuriame 1823 m. buvo 8 gyventojai,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 4 (P – S), p. 347. Kümmel, Halle, 1823 (vok.) o 1854 m. – 2 gyvenamieji pastatai ir 12 gyventojų. Eduard Messow, Topographisch-statistisches Handbuch des Preussischen Staats, T. 2 (L – Z), p. 117. Baensch, Magdeburgas, 1854 (vok.) Iki XX a. pradžios dvarelis išnyko.

 Šaltiniai 

Kategorija:Pilkalnio apskrities gyvenvietės